Ligjvënësit amerikanë kërkojnë sanksione të mëtejshme ndaj Rusisë
Disa propozime të paraqitura në Kongres ofrojnë gjithashtu ndihma humanitare dhe fonde për të mbështetur rezistencën ukrainase
Njoftimi i Presidentit Joe Biden se Shtetet e Bashkuara po marrin masa ndaj oligarkëve rusë dhe po mbyllin hapësirën ajrore për avionët rusë në përgjigje të sulmit ndaj Ukrainës, u prit me vlerësim nga ligjvënësit demokratë. Por, disa republikanë dëshirojnë të ndërmerren masa edhe më të ashpra. Siç njofton korrespondentja e Zërit të Amerikës, Katherine Gypson, Kongresi i Shteteve të Bashkuara po përpiqet të reagojë ndaj krizës në Evropë. Ndërsa autokolona ruse po rrethon Kievin dhe qindra mijëra ukrainas po i largohen vendit, në Uashington ka një ndjesi të shtuar urgjence. Ligjvënësit thonë se bombardimi i zonave me civilë nga forcat ruse po i shtyn të ndërmarrin masa të reja. , tha senatori republikan Jim Risch. Përpara sulmit, ligjvënësit amerikanë kishin vështirësi të arrinin kompromisin për sanksione dypartiake, duke ia lënë kështu iniciativën në dorë Shtëpisë së Bardhë për vendosjen e sanksioneve financiare ndaj Rusisë nëpërmjet urdhërave ekzekutivë. , tha Nancy Pelosi, Kryetare e Dhomës së Përfaqësuesve. Disa republikanë e kanë kritikuar Presidentin Biden se nuk është treguar i ashpër sa ç’duhet me Kremlinin për të parandaluar krizën. Por ekziston një unitet dypartiak për të miratuar një paketë sanksionesh. Senatori republikan, Lindsey Graham, bëri thirrje që Presidenti Putin dhe anëtarët e kabinetit të tij qeveritar të akuzohen për krime lufte. ̧ tha Lindsey Graham, senator republikan. Ka edhe disa propozime në Dhomën e Përfaqësuesve dhe në Senat për ndihma humanitare dhe ushtarake për Ukrainën. , thotë Raja Krishnamoorthi, ligjvënës demokrat. Anketimet e opinionit publik tregojnë se shumica e amerikanëve nuk duan të shohin forcat ushtarake të përfshira drejtpërsëdrejti në një konflikt me Rusinë në Ukrainë. Të njëjtin shqetësim e reflektojnë edhe ligjvënësit. , tha Jodey Arrington, ligjvënës republikan. Ligjvënësja e vetme e Kongresit të Shteteve të Bashkuara e lindur në Ukrainë është dakort. , thotë Victoria Spartz, ligjvënëse republikane. Zonja Spartz i tha Zërit të Amerikës se ka ardhur koha që Uashingtoni të mos e perceptojë më sulmin ndaj Ukrainës si një luftë, por si një gjenocid.